आगरा के प्रमुख व्यावसायिक केंद्र संजय प्लेस में आठ मंजिला इमारतें हैं. लेकिन फतेहाबाद रोड पर आगरा विकास प्राधिकरण (एडीए) ने एडीए हाइट्स और पुष्पांजलि कंस्ट्रक्शंस ने पुष्पांजलि हाइट्स बनाकर मानो शहर में इमारतों की ऊंचाई का नया मानक तैयार कर दिया है. इन दोनों जगहों पर इमारतों की ऊंचाई 14 मंजिल है. जहां एडीए हाइट्स आगरा के सबसे ज्यादा महंगे इलाकों में शुमार फतेहाबाद रोड पर स्थित है, वहीं पुष्पांजलि हाइट्स शहर की सीमा पर स्थित दयालबाग में यमुना के किनारे बनी है.